**MENTOR ÖNKÉNTES PROGRAM**

Önkéntes mentoraink kiskorú tanulóknak nyújtanak segítséget az iskolai feladatok megoldásában vagy egy adott tantárgyban való előmenetelben.

* **Hol?** Egy közösen, előre meghatározott helyen - a mentoráltnál, a mentornál vagy az iskolában.
* **Kiknek? -** azaz kiből lehet MENTOR, azaz NAGYTESÓ?
Mindenki lehet nagytesó 15-től 99 éves korig. Egyetlen elvárás, hogy felelősséggel, kitartóan foglalkozzon kistesójával a vállalt időszak (általában az adott iskolai félév) végéig. A kistesó hétről hétre várni fogja a veled való találkozást.
* **Mit?** – azaz mit csinál egy mentor? A heti egy alkalommal történő korrepetálás mellett a mentor társ a szabadidő tartalmas eltöltésében (múzeumba, kiállításra mennek, kirándulnak), és a mindennapokban felmerülő problémák megoldásában is. A mentor-mentorált kapcsolat több mint egy tanár-diák viszony, valódi „kistesó-nagytesó” kötelék alakul ki. A mentoráltak, azaz a „kistesók” altalános vagy középiskolás tanulók, akiknek jól jön egy bölcsebb nagytesó segítsége, legyen szó közös „házi” írásról, korrepetálásról, tehetséggondozásról vagy egyéb iskolai dologról.

**Miért jó itt önkéntesnek lenni?** – azaz miért jó MENTORNAK lenni?
Különleges micve, azaz jócselekedet. Belefér heti egy órába, nem kíván anyagi ráfordítást. „Csak” odafigyeléssel és kitartással óriási örömet tudsz szerezni egy kisebb gyereknek, aki nagyon hálás egy jól sikerült dolgozatért, egy kijavított rossz jegyért, egy bölcs tanácsért.